Azərbaycan Respublikasının İqtisadiyyat Nazirliyi yanında Dövlət Vergi Xidmətinin 08 yanvar 2025-ci il tarixli 2517140100020400 №-li Əmri ilə təsdiq edilmişdir.

**“Torpaq vergisinin bəyannaməsi”nin tərtib edilməsi**

**QAYDASI**

**“Torpaq vergisinin bəyannaməsi” (bundan sonra-**Bəyannamə) Azərbaycan Respublikası Vergi Məcəlləsinin 203-cü və 208-ci maddəsinə əsasən Azərbaycan Respublikasının ərazisində torpaq vergisinin ödəyicisi sayılan və bu vergini dövlət büdcəsinə ödəməli olan vergi ödəyiciləri tərəfindən bu Qaydalara əsasəntərtib və təqdim edilir.

Bəyannamənin əvvəlində göstərilən “**Qeyd**”dəki “verilmiş formanın tərtib edilməsi qaydalarını oxuyun” və “**+**, **/**, **%**, **Z** simvollarından istifadə etməyin, böyük çap hərfləri ilə qara və ya göy diyircəkli qələmlə doldurun” **tövsiyələrinə** ciddi əməl olunmalıdır.

Bəyannamə tərtib edilərkən qaralamalara və düzəlişlərə yol verilmir. Bəyannamənin hər xanası yalnız bir rəqəm və ya simvol üçün nəzərdə tutulmuşdur və bir xanada birdən artıq rəqəm və ya simvolun qeyd edilməsinə yol verilmir.

Təqdim olunmuş bəyannamədə qanunvericiliklə daxil edilməsi nəzərdə tutulmayan məlumatlar, eləcə də aparılan hesablamalardakı riyazi səhvlər vergi orqanı tərəfindən düzəldilir və müvafiq proqram təminatı vasitəsilə düzgün hesablanmış vergi məbləğləri birbaşa baza göstəricilərinə daxil edilir.

“**Qeyd**”dən sonrakı “**Bəyannamənin təqdim edildiyi vergi orqanının adı**” sətrinin xanalarında böyük çap hərfləri ilə hər xanada bir hərf yazılmaqla vergi ödəyicisinin qeydiyyatda olduğu vergi orqanının adı göstərilməlidir.

***Misal:***



**Bölmə I.** **Vergi ödəyicisi haqqında ümumi məlumat**

1-ci sətrin “**VÖEN**” xanalarında vergi ödəyicisinin VÖEN-i yazılır.

***Misal:***



2-ci sətrin “**Vergi ödəyicisinin tam adı**” xanalarında böyük çap hərfləri ilə vergi ödəyicisinin tam adı yazılır.

***Misal:***



3-cü sətirdə “**Əsas fəaliyyət növünün kodu**” göstərilən xanalarda hər xanada bir rəqəmlə sağdan sola başlayaraq vergi ödəyicisinin əsas fəaliyyət növünün statistik kodu aşağıdakı kimi yazılır:



“**Əsas fəaliyyət növünün kodu**” xanalarından sonra gələn “**fəaliyyət növünün adı**” göstərilən çoxsaylı xanalarda isə böyük çap hərfləri ilə əsas fəaliyyət növünün “**adı**” yazılır.

“**Əsas fəaliyyət növünün kodu**” göstərilən yeddirəqəmli xanalar vergi ödəyicisi tərəfindən doldurulmaması bəyannamənin vergi orqanı tərəfindən qəbul edilməməsinə əsas vermir.

4-cü sətrin “**Təqdim olunmuş əlavələrin sayı**” xanalarında vergi ödəyicisi tərəfindən bəyannaməyə əlavə olunan 1№-li və ya 2№-li Əlavələrin vərəqlərinin sayı yazılır.

***Misal:*** *Vergi ödəyicisinin təqdim etdiyi cari “Torpaq vergisinin bəyannaməsi”nin 1№-li Əlavəsi 2 vərəqdən, 2№-li Əlavəsi 1 vərəqdən ibarətdir. Vərəqlərin sayı sağdan sola aşağıdakı kimi doldurulur:*



5-ci sətirdə bəyannamənin növündən asılı olaraq, yəni hesabat dövrü üzrə tərtib edildikdə “**Cari**” xanasında, əvvəlki hesabat dövrləri üzrə dürüstləşməyə dair hesabat tərtib edildiyi halda “**Dəqiqləşdirilmiş**” xanasında, müəssisə səyyar vergi yoxlaması başa çatdıqdan sonra yoxlama zamanı aşkar edilməyən və vergi öhdəliyinin yaranmasına səbəb olan hallara görə bəyannamə təqdim edildiyi halda “**Könüllü açıqlama**”, müəssisə ləğv olunduqda “**Ləğv olma**” xanasında “**X**” işarəsi göstərilir. “**Ləğv olma**” sözünün sağ sətrindəki xanalarda (hər xanada bir rəqəmlə) müəssisənin ləğv olunduğu və ya bu tədiyyə üzrə fəaliyyətinin dayandırdığı tarix göstərilməlidir. “**Ləğv olma**” bəyannaməsi vergi ödəyicisi tərəfindən yalnız ləğv edilməsi barədə müvafiq ərizə vergi orqanına təqdim edildiyi halda tərtib olunub təqdim edilməlidir.

***Misal:*** *Vergi ödəyicisi 2025-ci il üçün “Torpaq vergisinin bəyannaməsi”ni təqdim edir. Bu halda 2026-cı ilin yanvar ayının 31-dən gec olmayaraq, təqdim edilən bəyannamənin 5-ci - “Bəyannamənin növü” sətrində “Cari” xanasına X işarəsi yazılır:*



Müəssisə ləğv olunduqda isə “**Ləğv olma**” xanasında “**X**” işarəsi yazılır və “**Ləğv olma**” sözünün sağ sətrindəki xanalarda müəssisənin ləğv olunduğu tarix göstərilir.

***Misal****: Müəssisə qanunamüvafiq qaydada 25 mart 2025-ci il tarixdə ləğv olunmuşdur. Bu halda müəssisənin ləğv olunması barədə son bəyannamənin 5-ci sətrinin “Ləğv olma” xanaları soldan sağa doğru ilk iki xanada “****gün****”, sonrakı iki xanada “****ay****”, sonuncu dörd xanada isə “****il****” aşağıdakı kimi yazılmalıdır:*



5.1-ci -“**Dəqiqləşdirilmiş bəyannamənin təqdim edilməsi barədə bildirişin nömrəsi**” adlı sətirdəvergi ödəyicisinə vergi orqanı tərəfindən göndərilmiş “**Vergi orqanına dəqiqləşdirilmiş vergi bəyannaməsinin, məcburi dövlət sosial sığorta və işsizliksən sığorta haqqı üzrə hesabatların təqdim edilməsi barədə**” Bildirişin nömrəsi yazılmalıdır. Bildirişin nömrəsi yazılmadıqda və ya səhv yazıldıqda bu bəyannamə bildiriş üzrə verilmiş dəqiqləşdirilmiş bəyannamə hesab edilmir.

6-cı sətirdə“**Vergi dövrü**”,  işarəsindən sonrakı dördrəqəmli xanalarda bəyannamənin hansı hesabat ilinə aid olmasından asılı olaraq, müvafiq il yazılır.

***Misal:*** *Əgər bəyannamə 2025-ci il üzrə tərtib edilirsə, bu halda soldan sağa doğru xanada il aşağıdakı qaydada yazılır:*



**Bölmə 2.** **Verginin hesablanması**

Bəyannamənin 2-ci bölməsinin  kodlu “**Kənd təsərrüfatı təyinatlı torpaq sahələri üzrə hesablanmış vergi məbləği**” sətrinin  xanalarında  “**Təyinatı üzrə istifadə edilməyən kənd təsərrüfatı torpaqları üzrə hesablanmış vergi məbləği**” və  “**Təyinatı üzrə istifadə edilən və ya irriqasiya, meliorasiya və digər aqrotexniki səbəblərdən təyinatı üzrə istifadə edilməsi mümkün olmayan kənd təsərrüfatı torpaqları üzrə verginin məbləği**” sətirlərinin xanalarında göstərilmiş məbləğlərin cəmi ( + ) yazılır. Bu sətirlərdə yazılan məbləğlər də bəyannamənin Əlavə №1-də olan ,  və  kodlu sətirlərinin cəminə bərabər olmalıdır.

***Misal:*** *“Turan” firmasının “Torpaq vergisinin bəyannaməsi”nə Əlavə №1-də*  *kodlu sətrin*  *xanasında kənd təsərrüfatı təyinatlı torpaq sahələri üzrə 15.950,0 manat hesablanmış vergi məbləği göstərilmişdir. Bunun da 9.500,0 manatı*  *“Təyinatı üzrə istifadə edilməyən kənd təsərrüfatı torpaqları üzrə hesablanmış vergi məbləği” sətrinə, 15.000,00 manatı isə*  *“Təyinatı üzrə istifadə edilən və ya irriqasiya, meliorasiya və digər aqrotexniki səbəblərdən təyinatı üzrə istifadə edilməsi mümkün olmayan kənd təsərrüfatı torpaqları üzrə verginin məbləği” sətrinə aiddir. Bu halda bəyannamənin* *,*  *və*  *kodlu sətirlərinin*  *xanalarında bu göstəricilər aşağıdakı kimi yazılır:*




Bəyannamənin 2-ci bölməsinin  kodlu “**Sənaye, tikinti, nəqliyyat, rabitə, ticarət-məişət xidməti və digər xüsusi təyinatlı torpaq sahələri, yaşayış fondları, həyətyanı və bağ sahələri üzrə hesablanmış vergi məbləği**” sətrinin  xanasında bəyannamənin Əlavə №2-də  kodlu sətrinin  xanasında göstərilən məbləğ yazılır.

***Misal:*** *“Turan” firmasının “Torpaq vergisinin bəyannaməsi”nə Əlavə №2-də*  *sətrin*  *xanasında sənaye, tikinti, nəqliyyat, rabitə, ticarət-məişət xidməti və digər xüsusi təyinatlı torpaq sahələri, yaşayış fondları, həyətyanı və bağ sahələri üzrə 8.250,0 manat hesablanmış vergi məbləği əks olunmuşdur. Bu halda bəyannamənin*  *sətrinin*  *xanasında bu göstəricilər aşağıdakı kimi yazılır:*



Bəyannamənin 2-ci bölməsinin  “**Hesablanmış vergi məbləğinin cəmi**” sətrinin  xanalarında  “**Kənd təsərrüfatı təyinatlı torpaq sahələri üzrə hesablanmış vergi məbləği**” və  “**Sənaye, tikinti, nəqliyyat, rabitə, ticarət-məişət xidməti və digər xüsusi təyinatlı torpaq sahələri, yaşayış fondları, həyətyanı və bağ sahələri üzrə hesablanmış vergi məbləği**” sətirlərinin  xanalarında yazılmış vergi məbləğlərinin cəmi yazılmalıdır.


***Misal:*** *“Turan” firmasının 2024-ci ildə kənd təsərrüfatı təyinatlı torpaq sahələri üzrə 15.950,0 manat və sənaye, tikinti, nəqliyyat, rabitə, ticarət-məişət xidməti və digər xüsusi təyinatlı torpaq sahələri, yaşayış fondları, həyətyanı və bağ sahələri üzrə 8.250,0 manat hesablanmış vergi məbləğləri toplanaraq*  *sətrinin*  *xanalarında aşağıdakı kimi yazılır:*



Bəyannamənin 2-ci bölməsinin  **“Azadolmalar və** **güzəştlər**” sətrinin  xanalarında  “VM-nin 207.3-cü maddəsinə əsasən **Azərbaycan Respublikasının Prezidentinin qərarına əsasən yaradılan sənaye, yaxud texnologiyalar parklarının rezidenti olan hüquqi şəxsin sənaye, yaxud texnologiyalar parklarında istifadə etdikləri torpaqlara görə**”,  “VM-nin 207.4-cü maddəsinə əsasən **Azərbaycan Respublikasının Prezidentinin qərarına əsasən yaradılan sənaye, yaxud texnologiyalar parklarının və sənaye məhəllərinin idarəedici təşkilatı və ya operatoru sənaye, yaxud texnologiyalar parklarının və sənaye məhəllərinin ərazisində istifadə etdiyi torpaqlara görə**,  “VM-nin 207.5-ci maddəsinə əsasən **investisiya təşviqi sənədini almış hüquqi şəxs həmin sənədi aldığı tarixdən mülkiyyətində və ya istifadəsində olan müvafiq torpaqlara görə**”,  “VM-nin 207.6-cı maddəsinə əsasən **KOB klaster şirkətləri KOB klaster şirkətlərinin reyestrinə daxil edildiyi tarixdən 7 il müddətinə mülkiyyətində və ya istifadəsində olan torpaqlara görə**”,  “VM-nin 207.7-ci maddəsinə əsasən **“Aqrarkredit” Qapalı Səhmdar Cəmiyyəti Bank Olmayan Kredit Təşkilatı və “Azərbaycan Sənaye Korporasiyası” Açıq Səhmdar Cəmiyyəti ödəmə qabiliyyətini itirmiş bankların rezolyusiyası və sağlamlaşdırma tədbirləri çərçivəsində Azərbaycan Respublikasının Prezidentinin qərarına əsasən aldığı problemli aktivlərin (borcların) əvəzində əldə etdiyi, onun mülkiyyətində (balansında) olan və siyahısını Azərbaycan Respublikasının İqtisadiyyat Nazirliyi ilə razılaşdırdığı torpağa görə**”,  “VM-nin 207.8-ci maddəsinə əsasən **geoloji ayırma sənədi əsasında faydalı qazıntı yataqlarının (neft və qaz yataqları istisna olmaqla) axtarışı, qiymətləndirilməsi və kəşfiyyatı işlərinə cəlb edilən torpaq sahələrinə görə torpaq vergisi müvafiq təsdiqedici sənədlər (geoloji-kəşfiyyat işlərini həyata keçirən şəxsin podrat müqaviləsi, geoloji-kəşfiyyat planı, geoloji-kəşfiyyatla bağlı təqdim edilən hesabat) əsasında faydalı qazıntı yataqlarının axtarışı, qiymətləndirilməsi və kəşfiyyatı işlərinə başlanıldığı təqvim ili üzrə 75 faiz**”,  “VM-nin 207.9-cu maddəsinə əsasən **kredit təşkilatları məhkəmənin qanuni qüvvəyə minmiş qərarına əsasən müflis elan olunduğu halda kredit təşkilatının müflis elan olunması ilə bağlı məhkəmə qərarının qüvvəyə mindiyi ildən etibarən**”,  “VM-nin 207.10-cu maddəsinə əsasən **siyahısı Nazirlər Kabineti tərəfindən təsdiq edilmiş idxal mallarını yerli istehsal (emal) malları ilə əvəz edəcək qida (ərzaq) məhsullarının istehsalı ilə məşğul olan hüquqi və fiziki şəxslər həmin fəaliyyət prosesində istifadə olunan torpaqlara görə müvafiq siyahının təsdiq edildiyi ildən etibarən 7 (yeddi) il müddətinə**”,  “VM-nin 207.11-ci maddəsinə əsasən **Azərbaycan Respublikasında dövlət əmlakının özəlləşdirilməsinin dövlət proqramlarına uyğun olaraq 2024-cü il 1 yanvar tarixindən sonra özəlləşdirilməsi barədə qərar qəbul edilən dövlətə məxsus hüquqi şəxslər özəlləşdirilməsi barədə qərarın qəbul edildiyi ildən etibarən özəlləşdirilmə prosesi müddətində, lakin 3 (üç) ildən çox olmayaraq torpaq vergisini ödəməkdən azaddırlar**”, v **** **“**Vergi Məcəlləsinin 207.12-ci maddəsinə əsasən **Kredit təşkilatları verilmiş kredit müqabilində onların mülkiyyətinə keçən torpaqlara görə həmin torpaqların balansa götürüldüyü təqvim ilindən başlayaraq 2 il müddətinə torpaq vergisini ödəməkdən azaddırlar”,** “VM-nin 227.1-ci maddəsinə əsasən **İşğaldan azad edilmiş ərazinin rezidentləri 2024-cü il yanvarın 1-dən etibarən 10 (on) il müddətində** **torpaq vergisini ödəməkdən azaddırlar”,**  **“Vergi Məcəlləsinin 207.13-cü maddəsinə əsasən dövlət−özəl tərəfdaşlığı layihələri üzrə özəl tərəfdaş olan, habelə dövlətin satınalma öhdəliyi ilə bərpa olunan enerji mənbələrindən istifadə edilməklə, müvafiq icra hakimiyyəti orqanının müəyyən etdiyi orqanın (qurumun) (Azərbaycan Respublikasının Nazirlər Kabineti) müəyyən etdiyi məbləğdən aşağı olmayan elektrik enerjisi istehsalı layihələri üzrə istehsalçı olan fərdi sahibkarlar və hüquqi şəxslər müvafiq olaraq “Dövlət-özəl tərəfdaşlığı haqqında” Azərbaycan Respublikasının Qanununa uyğun olaraq bağlanılmış dövlət-özəl tərəfdaşlığı müqaviləsində və ya “Elektrik enerjisi istehsalında bərpa olunan enerji mənbələrindən istifadə haqqında” Azərbaycan Respublikasının Qanununa uyğun olaraq bağlanılmış elektrik enerjisinin satınalma müqaviləsi ilə müəyyən olunan müddətə, lakin 30 ildən (tikinti dövrü də daxil olmaqla) çox olmayaraq, həmin layihələr çərçivəsində istifadə olunan torpaqlara görə torpaq vergisini ödəməkdən azaddırlar”** və  “**Vergi Məcəlləsinin 207.14-cü maddəsinə əsasən qanunla müəyyən edilmiş qaydada Azərbaycan Respublikasında qeydiyyatdan keçən və teatr, muzey, simfonik orkestr, habelə film istehsalını və dublyajını həyata keçirən kinematoqrafiya müəssisələri və film prodüserləri həmin fəaliyyət üzrə istifadə etdikləri torpaqlara görə 2025-ci il yanvarın 1-dən 5 il müddətinə torpaq vergisini ödəməkdən azaddırlar**” sətirlərinin  xanalarında Vergi Məcəlləsinin 207.3, 207.4, 207.5, 207.6, 207.7, 207.8, 207.9, 207.10, 207.11, 207.12, 227.1, 207.13 və 207.14-cü maddələrinə əsasən azadolunan və güzəşt olunmuş verginin məbləğlərinin cəmi yazılmalıdır.

Bəyannamənin 2-ci bölməsinin  “**Büdcəyə ödənilməli vergi məbləğinin cəmi**” sətrinin  xanalarında  “Hesablanmış vergi məbləğinin cəmi” sətrinin  xanalarında yazılmış vergi məbləğlərinin cəmi ilə  “**Azadolmalar və güzəştlər**” sətrinin  xanalarında yazılan güzəşt olunmuş vergi məbləğlərinin cəminin fərqi yazılmalıdır.

***Misal:*** *“Turan” firmasının 2025-ci il üzrə hesablanmış cəmi vergi məbləği 24.200,0 manat olmuş, lakin güzəşt edilmiş vergi məbləği olmamışdır. Bu halda bəyannamənin*  *sətrinin*  *xanalarında (* *-* *) (24.200,0 - 0,0) büdcəyə ödənilməli vergi məbləği aşağıdakı kimi yazılır:*




DİQQƏT: Vergi Məcəlləsinin 208.5-1-ci maddəsinə əsasən 2024-cü ildən müəssisələr tərəfindən torpaq vergisi üzrə cari vergi ödənişləri 15 avqust və 15 noyabr tarixlərindən gec olmayaraq bərabər məbləğlərdə ödənilməlidir. Hər ödəmənin məbləği əvvəlki vergi ilində hesablanmış vergi məbləğinin 1/2 hissəsini təşkil edir.

Əvvəlki hesabat ilində torpaq vergisi ödəyicisi olmayan və növbəti ildə bu verginin ödəyicisi olan, habelə yeni yaradılmış və torpaq vergisi ödəyicisi olan müəssisələr torpaq sahələrini əldə etdikdən (o cümlədən dövlət və bələdiyyə mülkiyyətində olan torpaqlardan icarə və ya digər əsaslarla istifadə hüququ yarandıqdan) sonra bu maddədə müəyyən olunmuş müddətlərdən gec olmayaraq hər ödəniş üzrə həmin torpaq sahələrinə görə hesablanmalı olan illik torpaq vergisi məbləğinin 50 faizi miqdarında cari vergi ödənişlərini yerinə yetirirlər.

Torpaq vergisi üzrə cari vergi ödəmələri vergi ili üçün vergi ödəyicisindən tutulan verginin məbləğinə aid edilir. Torpaq vergisi üzrə cari vergi ödəmələri hesabat ili başa çatdıqdan sonra yenidən haqq-hesab edilir və bu zaman hesablanmış cari vergi məbləği hesabat üzrə vergi məbləğindən çox olduğu halda artıq hesablanmış cari vergi və ona uyğun faiz məbləğləri azaldılır.

Bəyannamənin Vergi ödəyicilərinin məsuliyyəti hissəsində - zolağın aşağı hissəsində sol tərəfdə yuxarıdan aşağı göstərilmiş birinci “**Hüquqi şəxsin rəhbərinin**”, ikinci “**Baş mühasibin**”, üçüncü “**Bəyannaməni tərtib edən məsul şəxsin**” çərçivələrində vergi ödəyicisinin rəhbərinin, baş mühasibinin və bəyannaməni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır. Bəyannamə rəhbər şəxs tərəfindən imzalandıqdan və möhürlə təsdiqləndikdən sonra möhürün aşağı hissəsində olan “**Bəyannamənin tərtib edilmə tarixi**”nə dair xanalarda tərtib edilmə tarixi qeyd olunmalıdır.

***Misal:*** *“Turan” firmasının 2025-ci il üçün “Torpaq vergisinin bəyannaməsi” rəhbər şəxs tərəfindən 15.01.2026-ci il tarixdə imzalanmış və möhürlə təsdiq edilmişdir. Bu halda “Bəyannamənin tərtib edilmə tarixi”nə dair xanalar aşağıdakı kimi yazılır:*




Bəyannamə auditor (agent) tərəfindən tərtib edildiyi halda, sol tərəfdə aşağı küncdə yuxarıdan aşağı dördüncü **“Bəyannaməni auditor (agent) tərtib etdiyi halda onun S.A.A”** çərçivəsində auditorun (agentin) soyadı, adı və atasının adı (çərçivələrdən kənara çıxmadan) yazılmaqla imzalanır, **“Auditorun (agentin) VÖEN-i”** xanalarında VÖEN göstərilir və dairənin üzərində auditorun möhürü ilə təsdiqlənir.

Vergi orqanı tərəfindən bəyannamənin qəbul edilməsi №-si və tarixi çərçivəsində daxilolma tarixi və qeydiyyat nömrəsi göstərilir.

Bəyannamənin qəbul edilməsi №-si və tarixi çərçivəsində aşağıdakı bəyannaməni qəbul edən şəxsin soyadı, adı və atasının adı (çərçivədən kənara çıxmadan) yazılmaqla imzalanır.

Bəyannamənin sağ küncündə göstərilmiş “**Poçt ştempelinin vurulma tarixi**” xanalarında, bəyannamə poçt vasitəsilə göndərildiyi halda, zərfin üzərinə vurulmuş poçt ştempelinin tarixi yazılır.

***Misal:*** *“Turan” firması 2025-ci il üzrə “Torpaq vergisi bəyannaməsi”ni poçt vasitəsilə təqdim etmiş və bəyannamə qoyulmuş zərfin üzərinə poçt ştempelinin tarixi “17.01.2026” vurulmuşdur. Bu halda vergi orqanı tərəfindən bəyannamənin “poçt ştempelinin vurulma tarixi” xanasında tarix aşağıdakı kimi yazılır:*



“**Poçt ştempelinin vurulma tarixi**” çərçivəsindən aşağı sağ küncdəki “**Xüsusi otağın ştampı**” çərçivəsində ştamp vurulur.

Bəyannamə birbaşa vergi orqanına təqdim edildikdə poçt ştempelinin vurulma tarixi üzrə xanalar doldurulmur. Bəyannamə internet vasitəsilə təqdim edildikdə vergi orqanlarına aid xanalar doldurulmur.